*Pielikums*

Aizkraukles novada domes 2025.gada \_\_.augusta

saistošajiem noteikumiem Nr.2025/\_\_

“Grozījumi Aizkraukles novada domes 2024.gada 15.septembra saistošajos noteikumos Nr.2024/2 “Aizkraukles novada iedzīvotāju padomes nolikums””

**Aizkraukles novada domes**

**2025.gada \_\_.augusta**

**saistošo noteikumu Nr.2025/\_\_**

**“Grozījumi Aizkraukles novada domes 2024.gada 15.februāra saistošajos noteikumos Nr.2024/2 “Aizkraukles novada iedzīvotāju padomes nolikums”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | 1.1. Saistošo noteikumu izdošanas mērķis ir precizēt Aizkraukles novada domes 2024.gada 15.februāra saistošos noteikumus Nr.2024/2 “Aizkraukles novada iedzīvotāju padomes nolikums” (turpmāk – saistošie noteikumi) redakciju, lai tie atbilstu augstāka juridiskā spēka tiesību normām.1.2. Viedās administrācijas un reģionālās attīstības ministrija 2025.gada 19.maijā ir sniegusi atzinumu par Aizkraukles novada domes saistošajiem noteikumiem Nr.2024/2 un lūgusi Aizkraukles novada pašvaldību nodrošināt saistošo noteikumu atbilstību augstāka juridiskā spēka tiesību normām.1.3. Ar saistošajiem noteikumiem tiek grozīti: 1) saistošo noteikumu izdošanas tiesiskais pamatojums; 2) jaunā redakcijā izteikts saistošo noteikumu 1., 10., 11., 12., 18., 19., 20., 24.,26., 29., 30., 31., 43., 44., 46. un 47.punkts; 3) svītrots 2., 22.punkts un 9.2.apakšpunkts; 4) iestrādāts jauns 2.1., 25.1., 46.1 un 46.2 punkts un 8.4.apakšpunkts. |
| 2. Fiskālā ietekme uz pašvaldības budžetu | Saistošie noteikumi paredz, ka iedzīvotāju padomes locekļu darbs nav algots.Saistošo noteikumu izdošana neietekmēs Pašvaldībai pieejamos resursus, jo tiks izmantoti jau esoši resursi. Pašvaldībai nav nepieciešama jaunu institūciju vai amatu vietu izveide.Padomes sēžu organizēšanai paredzēts izmantot pašvaldības īpašumā esošās telpas, iekārtas un aprīkojumu, iepriekš to saskaņojot ar attiecīgās pagasta/ apvienības pārvaldes/ pakalpojumu centra vadītāju. Tiks izmantoti pašvaldības rīcībā esoši resursi, nedaudz palielinot to izmaksas.  |
| 3. Sociālā ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Sociālā ietekme- saistošie noteikumi veicinās sabiedrības iesaisti pašvaldības darbā;3.2. Ietekme uz vidi – tiešas ietekmes nav;3.3. Ietekme uz iedzīvotāju veselību – tiešas ietekmes nav;3.4. Ietekme uz uzņēmējdarbības vidi pašvaldības teritorijā – tiešas ietekmes nav;3.5. Ietekme uz konkurenci – nav ietekmes. |
| 4. Ietekme uz administratīvajām procedūrām un to izmaksām | Administratīvo procesu izmaksas nav paredzētas. |
| 5. Ietekme uz pašvaldības funkcijām un cilvēkresursiem | 5.1. Saistošie noteikumi izstrādāti Pašvaldību likuma 4.panta pirmās daļas 2., 5. un 12.punktā noteikto pašvaldības funkciju izpildei padomes darbības teritorijas iedzīvotāju interesēs;5.2. Saistošie noteikumi tiks īstenoti, izmantojot esošos darbiniekus, jaunas darba vietas netiks veidotas. |
| 6. Informācija par izpildes nodrošināšanu | Saistošo noteikumu darbības nodrošināšanā tiek iesaistīti Aizkraukles novada pašvaldības Centrālās pārvaldes darbinieki, attiecīgā pagasta/apvienības pārvaldes/pakalpojumu centra vadītājs un darbinieki. Netiek paredzēts veidot jaunas darba vietas. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 8. Izstrādes gaitā veiktās konsultācijas ar privātpersonām un institūcijām | 8.1. Saistošo noteikumu izstrādāšanas procesā nav bijušas konsultācijas ar privātpersonām un institūcijām.8.2. Saskaņā ar Pašvaldību likuma 46.panta trešo daļu saistošo noteikumu projekts un tam pievienotais paskaidrojuma raksts no 2025.gada 16.jūlija līdz 2025.gada 30.jūlijam publicēts pašvaldības oficiālajā tīmekļvietnē [www.aizkraukle.lv](http://www.aizkraukle.lv) sabiedrības viedokļa noskaidrošanai. Par saistošo noteikumu projektu netika saņemti viedokļi. 8.3. Pašvaldībā ir/nav saņemti sabiedrības izteikti priekšlikumi vai viedokļi par saistošo noteikumu projektu. |

Aizkraukles novada pašvaldības

domes priekšsēdētājs L.Līdums